Martin Kolberg topper det endelige listeforslaget
Av Roy Hansen, 14.11.12
Nominasjonskomiteen vedtok i sitt møte 8. november sitt endelige listeforslag til neste års stortingsvalg. Som ventet står Martin Kolberg fra Lier på 1. plass, mens Niclas Tokerud fra Øvre Eiker har en 5. plass. Den kan det bli diskusjon om.
Martin Kolberg topper som ventet det endelige forslaget fra nominasjonskomiteen og det er enstemmighet på de fire første plassene. Men Niclas Tokerud fra Øvre Eiker fikk bare en stemme for 5. plassen.
Det er nemlig dissens i nominasjonskomiteen på flere kandidater. Bare ett av medlemmene ville ha AUF-leder en i Buskerud, Niclas Tokerud på en 5. plass, mens de syv andre i komiteen gikk for å sette ham på en 7. plass.
Nå er altså jobben til nominasjonskomiteen over, og det er opp til nominasjonsmøtet å avgjøre den endelige lista. Nominasjonsmøtet avholdes 15. desember på fylkeshuset i Drammen.
- Dette er ei god liste for Buskeruds befolkning generelt og Arbeiderpartiet spesielt, sier leder av nominasjonskomiteen Roger Ryberg.
Han er stolt over å kunne si at Buskerud Arbeiderparti har gjennomført den mest åpne og grundige nominasjonsprosessen noen gang.
Nominasjonskomiteen legger frem ei liste med enstemmighet på de fire øverste plassene som har fått sterk støtte både fra kommunepartiene og i medlemshøringen. Deretter er det et par dissenser som nominasjonsmøtet må ta stilling til, men ellers er det enstemmighet.
- Nå er lista ute av våre hender, og det er opp til nominasjonsmøtet å vedta den endelige lista, sier Rydberg.